Hvis der skulle uddeles guldmedaljer for de bedste reaktioner på at have vundet en medalje ved EM i para-atletik, ville Lasse Kromans reaktion på sin bronzemedalje i 100 meter racerunning være en stærk kandidat:

- Jeg har det som Uffe Elbæk på valgnatten i 2015. Det er ’fucking crazy, det her’, sagde 21-årige Kroman med en direkte reference til det interview, som partilederen Elbæk gav, efter at Alternativet var blevet stemt i folketinget med ni mandater.

Læs også : VIDEO To danske racerunnere vinder bronze ved EM i para-atletik

Kroman var ikke den eneste dansker, der torsdag aften kunne glæde sig over en medalje.

Manja Simone Hansen vandt nemlig – ligesom Kroman – bronze på 100 meter racerunning for kvinder.

- Det er så fedt, jeg er så glad. Jeg har bare løbet så godt hele dagen, og jeg satte personlig rekord i det indledende, så det kunne ikke være bedre. Nu skal det fejres med mine holdkammerater, sagde Manja Simone Hansen efter finalen.